ВТОРА ПОКАНА ЗА КАНДИДАТСТВАНЕ 
ЗА ПЪТУВАНЕ В ЧУЖБИНА С ЦЕЛ ПРЕПОДАВАНЕ ИЛИ С ЦЕЛ ОБУЧЕНИЕ ПО ПРОГРАМА ЕРАЗЪМ+ 
Уведомяваме Ви, че е отворена покана за кандидатстване за мобилности в чужбина с цел изнасяне на лекции (мин. 8 часа) или с цел обучение. Обучението следва да е в област свързана с ежедневната работа или с личностното развитие на кандидата и може да е под формата на структурирано събитие, участие в семинар/уъркшоп, наблюдение на работата на колеги (job shadowing) и др. Кандидатите трябва да имат българско гражданство, да са официално признат бежанец или постоянно пребиваващ чужденец.
Списък на подписани Еразъм договори има на www.bas.bg, меню „Дейности”, секция Erasmus+, папка „Общи документи“. Те може да се използват от учените от всички институти, независимо от инициатора на договора, стига да са в подходяща област на познание. Ако имате контакти с преподаватели от университети в страните, изброени по-долу, може да направите заявка за сключване на нов Еразъм договор.
Пътуването следва да е в периода от края на октомври 2026 до 31 юли 2027 г. 
Отпускат се индивидуална подкрепа за 7 дни, вкл. два дни за път, и пътни. По транспортни причини реалният престой може да е до 9-10 дни, като тези над седмия са за сметка на участника.
1. ДНЕВНИ И КВАРТИРНИ (ИНДИВИДУАЛНА ПОДКРЕПА): 
	Приемаща страна
	На ден

	Полша, Унгария, Хърватия, Литва, 
Румъния, Сърбия, Турция, Северна Македония
	148 EUR


	Испания, Португалия, Гърция, Кипър, Малта, Латвия, Естония, Словакия, Словения, Чехия 
	170 EUR


	Австрия, Белгия, Германия, Франция, Италия, Люксембург, Лихтенщайн, Нидерландия, Дания, Швеция, Финландия, Норвегия, Ирландия, Исландия
	190 EUR



2. ПЪТНИ: Като общо правило до 500 км участниците използват устойчиви транспортни средства. Пътуването е екологично ако поне за половината разстояние от двупосочното пътуване се използват влак, автобус или споделен (поне двама участници в мобилност) лек автомобил. За изчисляване на ставката, разстоянието между градовете се взима по права линия в едната посока. 
	Разстояние в км
	ставка 
Екологично пътуване
	ставка 
Неекологично пътуване 

	10 - 99 км
	  56 EUR
	28 EUR

	100 - 499 км
	285 EUR
	211 EUR

	500 - 1999 км
	417 EUR
	309 EUR

	2000 – 2999 км
	535 EUR
	395 EUR

	3000 – 3999 км
	785 EUR
	580 EUR

	4000 – 7999 км
	1188 EUR 
	1188 EUR


НЕОБХОДИМИ ДОКУМЕНТИ:
1. Придружително писмо от института, по образец. 

2. СV на български език (без публикации), разпечатва се двустранно.
3. Декларация за лични данни (по образец на БАН - нов), 
4. Индивидуално попълнен Mobility Agreement, по образец. Подава се само с подпис на кандидата за мобилност, а останалите два подписа с печати – на института и на приемащата институция - се представят сканирани след одобрение на предложението. Mobility Agreements подадени с подпис на директора не се връщат/сканират от Еразъм офиса. Разпечатва се двустранно.
5. За докторанти - копие на трудов договор удостоверено „Вярно с оригинала“.

Документите се депозират в деловодството на БАН-Администрация. 
КРАЕН СРОК ЗА КАНДИДАТСТВАНЕ: 30 СЕПТЕМВРИ 2026

Моля, не чакайте крайния срок за да подадете документи.

ПРЕДИМСТВО ПРИ СЕЛЕКЦИЯ : 
· Преподавателската мобилност има предимство пред тази за обучение; 

· Участие за първи път през предходните две години; 
· Представен ТЕЛК 70 и над 70% * 
· Включена виртуална мобилност**;
· Изцяло или частично компенсиран въглероден отпечатък; 

· Избор на екологичен транспорт;
· Докторанти на трудов договор.
* Участниците с физически, психични или здравословни проблеми имат право да им бъдат покрити на 100% всички допълнителни разходи, необходими за извършване на пътуването/дейността, включително да бъде финансирана мобилността на придружаващо лице.
**  Виртуална мобилност: преди, по време или след мобилността; няма изискване за минимален брой дни. В програмата на посещението на отделен ред или в отделен параграф се посочва целта на онлайн срещите/лекциите.
Бланки и повече информация може да намерите на www.bas.bg, меню „Дейности”, секция Erasmus+, папка „Общи документи“ и, съответно, папка „Лектори“ или папка „Обучение“, както и папка „Специални потребности“.
                     ИНСТИТУЦИОНАЛЕН КООРДИНАТОР:
ЧЛ.-КОР. ЕВДОКИЯ ПАШЕВА
 Т. Галибова, в. 5387, tominaglb@cu.bas.bg      и       Цв. Йончев, в. 5235, tsyonchev@cu.bas.bg 
